Skrandžio adenokarcinoma

**Skrandžio vėžys** – piktybinis gleivinės epitelio ląstelių navikas, adenokarcinoma. Skrandžio vėžys gali būti gydomas operacija ir priešvėžiniais vaistais, šitaip dalį ligonių, sergančių nepažengusia ligos stadija pavyksta išgydyti. Esant metastazėms liga dažniausiai būna nepagydoma, tačiau yra efektyvių vaistų, kurie ženkliai prailgina ligonių išgyvenamumą ir sumažina ligos simptomus.

## Priežastys ir rizikos faktoriai

* **[[Infekcija]] ''[[Helicobacter pylori]]*** ir dėl jos atsiradęs skrandžio aktyvus gleivinės [[uždegimas]]-[[gastritas]] yra viena pagrindinių skrandžio vėžio priežasčių. Tyrimai rodo, kad ši bakterija padidina riziką 2–3 kartus. Lėtinis uždegimas sukelia gleivinės [[epitelis|epitelio]] [[metaplazija|metaplaziją]], kuri vėliau gali virsti vėžiu.
* Kaip ir daugeliui piktybinių navikų, natūralus rizikos faktorius yra *'amžius**: vyresni žmonės serga dažniau, daugelis pacientų yra vyresni nei 55 metų amžiaus, o medianinis ligos amžius yra 72 metai
* Skandžio vėžio riziką padidina **rūkymas** ir **alkoholio vartojimas**
* Dažniau skrandžio vėžys išsivysto ir tuo atveju, jei yra pašalinta dalis skrandžio – po operacijų, taip pat sergant ar sirgus skrandžio **opalige**
* Manoma, kad skrandžio vėžio atsiradimui įtakos turi ir su maistu gaunami kancerogenai (nitritai, kurių randama rūkytuose, sūdytuose produktuose)
* Pastebėta, kad dažniau skrandžio vėžiu suserga A kraujo grupę turintys asmenys ir gyvenantys kai kuriose šalyse (daug sergančiųjų [[Japonija|Japonijoje]], [[Kinija|Kinijoje]], Lotynų Amerikoje, [[Suomija|Suomijoje]], mažai – [[JAV]], [[Australija|Australijoje]]).
* **Nutukimas** yra rizikos faktorius susirgti stemplės ir skrandžio pereinamosios zonos vėžiu
* Ligonių, kuriems diagnozuotas skrandžio vėžys, pirmos eilės giminaičiams yra 2–3 kartus didesnė rizika susirgti skrandžio vėžiu

=== Įgimtas skrandžio vėžys ===
* Maždaug 1 % visų skrandžio vėžio atvejų sudaro **įgimtas difuzinis skrandžio vėžys**, paveldimas autosominiu dominantiniu būdu. Jo priežastis yra heterozigotinės [[mutacija|mutacijos]] [[E-Cadherinas|E-Cadherino]] gene. Šis baltymas yra yra svarbus užkertant kelią vėžio išsivystymui, sutrikus jo sintezei vėžio rizika labai padidėja. Mutacijos nešiotojai vyrai turi 40–70 % ligos riziką, moterims ji yra 60–80 %. Taip pat moterims su šia mutacija nustatyta 40–50 % rizika susirgti [[krūties vėžys|krūties vėžiu]].
* Padidėjusi skrandžio vėžio rizika yra ir sergant įgimto [[kolorektalinė karcinoma|storosios žarnos vėžio]] sindromu: **paveldima kolorektaline karcinoma be polipozės**, angl. HNPCC ([[Linčo sindromas]])

=== Priešvėžinės būklės ===
* Hiperplastiniai [[polipas|polipai]]
* [[Peutzo ir Jegherso sindromas]]
* [[Menetrier liga]]
* Būklė po skrandžio pašalinimo operacijos (Bilroto II tipo [[gastrektomija]])
* Lėtinis atrofinis [[gastritas]] (perniciozinio tipo)
* Žarninė [[metaplazija]]
* ''[[Helicobacter pylori]]'' [[infekcija]]

== Klasifikacija ==

=== Histologinė klasifikacija ===
[[histologija|Histologiškai]] skrandžio karcinoma pagal vėžio augimo tipą ([[Lauren klasifikacija]]) skirstoma į du tipus:
* **Difuzinis tipas** auga infiltruojančiai, nėra [[liauka|liaukinės]] struktūros, dažnai randamos žiedinės ląstelės. Šis tipas dažniau nustatomas moterims, jaunesnio amžiaus ligoniams ir susijęs su blogesne prognoze, ankstyvomis [[metastazė]]mis
* **Žarninis tipas** išlaiko naviko liaukinę struktūrą, vėžinis audinys gana gerai apribotas ir infiltruojantis, agresyvus augimas stebimas tik pakraščiuose. Šiam tipui būdinga geresnė prognozė, vėliau atsirandančios metastazės.

Greta Lauren klasifikacijos naudojama WHO adenokarcinomų klasifikacija:


=== Stadija ===
Skrandžio vėžio stadija nustatoma pagal [[TNM]] klasifikaciją


== Simptomai ir ligos eiga ==
Specifinių simptomų, ypač ligos pradžioje, kol navikas nedidelis ir galėtų būti nesunkiai pašalintas, dažniausiai nėra. Ligai progresuojant palaipsniui atsiranda simptomai:
* Pilnumo jausmas, spaudimas pilve, ypač viršutinėje dalyje
* Pilvo viršutinės dalies [[skausmas]]
* [[Pykinimas]], [[vėmimas]]
* Pablogėjęs [[apetitas]]
* Kūno masės mažėjimas, progresuojant ligai išsivysto [[kacheksija]]
* Rijimo sutrikimai (med. ''disfagija''), maisto atpylimas (būdingesni stemplės ir skrandžio pereinamosios zonos vėžiui)
* Jei navikas skrandyje išopėjęs ir kraujuoja, gali būti [[anemija|anemijos]] simptomai: [[silpnumas]], [[dusulys]], sumažėjusi fizinio krūvio tolerancija
Skrandžio vėžio pradžios simptomai kiekvienam ligoniui gali būti labai įvairūs ir priklauso nuo vėžio vietos, formos, išplitimo ir organizmo reakcijos. Gali pasireikšti vienas ar keli iš aukščiau minėtų simptomų.

== Diagnostika ==

* Surenkant **anamnezę** atkreipiamas dėmesys į skrandžio vėžio simptomus
* **Paciento klinikinio ištyrimo** metu gali būti čiuopiamas navikas skrandžio srityje, kartais nustatomi padidėję [[limfmazgis|limfiniai mazgai]], ypač virš [[raktikaulis|raktikaulio]], [[ascitas]].
* Pacientui, kuriam yra skrandžio ar stemplės vėžio simptomų, turėtų būti atliekama **gastroskopija** – tai pagrindinis diagnostinis tyrimas. Jo metu paimamos [[biopsija|biopsijos]] histologiniam ištyrimui iš visų įtartinų skrandžio vietų (mikroskopiškai nustatoma, ar tai iš tiesų yra vėžys ir koks jo piktybiškumas), taip pat mėginys ištyrimui dėl ''Helicobacter pylori''.
* **Endosonografija** yra labai jautrus ir patikimas tyrimo metodas nustatant vietinį vėžio išplitimą ir sritinių limfinių mazgų pažeidimą.
* Ieškant naviko [[metastazė|metastazių]] atliekama pilvo ir dubens organų **echoskopija**, pilvo, krūtinės ir dubens **kompiuterinė tomografija**.
* Kai kuriais atvejais yra indikuotina **laparoskopija**, jos diagnostinė reikšmė pastaraisiais metais vis didėja
* Jei šių tyrimų duomenų nepakanka, papildomai gali būti atliekama:
: **Magnetinio rezonanso tomografija**
: Skrandžio ir stemplės **rentgeno tyrimas su kontrastu**
: **Pozitronų emisijos tomografija**
: **Naviko žymenų*' nustatymas kraujyje: [[CA72-4]], [[CA19-9]], [[karcinoembrioninis antigenas|CEA]]

== Gydymas ==
Nedaug pažengęs navikas gali būti pašalinamas [[endoskopija|endoskopinio]] tyrimo metu. Esant limfinių mazgų pažeidimui ir nesant metastazių turėtų būti skiriami [[priešvėžiniai vaistai]], po to atliekama [[operacija (medicina)|operacija]]. Po operacijos toliau gydoma [[chemoterapija]]. Jei pacientas operacijai netinkamas dėl blogos būklės, kitų ligų, operuotis nenori, reikėtų taikyti [[radioterapija|spindulinį gydymą]] ir [[chemoterapija|chemoterapiją]] šiuos metodus kombinuojant. Esant [[metastazė]]ms liga dažniausiai neišgydoma, tačiau skiriamas efektyvus gydymas [[priešvėžiniai vaistai|priešvėžiniais vaistais]].

=== Ankstyvų stadijų gydymas ===
Jei vėžys yra ankstyvos stadijos, pažeidęs tik skrandžio gleivinę, atliekama endoskopinė gleivinės rezekcija. Šios operacijos metu per endoskopą, naudojant specialius instrumentus auglys pašalinamas kartu su dalimi sveikos gleivinės. Ankstyvos stadijos navikais laikomi T1 m ir T1sm, kurie perauga [[gleivinė|gleivinę]] ir/arba pogleivį, tačiau neįtraukia raumeninio sluoksnio. Taip pat šioje stadijoje dar nenustatomas limfinių mazgų pažeidimas (N0). Tam tikra šių ankstyvų stadijų navikų grupė gydoma operacija, jei yra rizikos faktorių, kurie rodo, kad endoskopinis gydymas gali nebūti efektyvus. Egzistuoja daug įvairių rizikos faktorių, žemiau pateikiamos Japonijos mokslininkų rekomenduojamos indikacijos atsisakyti endoskopinio gydymo ir ankstyva stadija sergantį ligonį operuoti:
* Navikas perauga pogleivinį skrandžio sienelės sluoksnį
* Navikas yra [[opa|išopėjęs]]
* Keletas vėžio židinių
* Didesnis nei 2 cm navikas
* Blogai diferencijuotas navikas ([[TNM|G3]] diferenciacijos laipsnis)
* [[limfagyslė|Limfagyslių]] peraugimas
* [[kraujagyslė|Kraujagyslių]] peraugimas
Atsinaujinus ligai ir tebesant ankstyvai jos stadijai endoskopinį gydymą galima kartoti. Po gydymo ligoniai turi būti intensyviai stebimi, periodiškai (pirmuosius metus po procedūros kas 3 mėnesius) atliekama [[gastroskopija]].

=== Operacija ===
Pagrindinis gydymo būdas yra chirurginis. [[Operacijos]] apimtis priklauso nuo skrandžio vėžio dydžio, išplitimo. Operacijos tikslas yra pašalinti naviką sveikų audinių ribose ir regioninius limfinius mazgus. Atstumas iki sveiko audinio priklauso nuo vėžio histologinio tipo pagal Lauren klasifikaciją (difuzinis ar žarninis tipas). Kuomet vėžys yra peraugęs skrandžio raumeninį sluoksnį, atliekama [[gastrektomija]] arba dalinė distalinė skrandžio rezekcija. Jos metu pašalinamas visas arba dalis skrandžio. Chirurginio gydymo standartas yra ir limfinių mazgų pašalinimas, vadinamoji D1 ir D2 [[limfadenektomija]]. Turi būti pašalinta ne mažiau kaip 16, o rekomenduojama 25 limfiniai mazgai. Jei po operacijos paaiškėja, kad pašalintas ne visas vėžys, tikslinga operuoti dar kartą, jei tokia operacija techniškai įmanoma. Operacija taikytina ir ligai atsinaujinus pradinėje vietoje ir nerandant [[metastazė|metastazių]].

=== Priešoperacinis ir pooperacinis gydymas ===
Prieš operaciją ir po operacijos skiriamas gydymas [[chemoterapija]] pagerina rezultatus ligoniams, kuriems diagnozuoti T2, T3 ir T4 navikai su ar be limfinių mazgų pažeidimo (N0, N1, N2). Tokiu atveju pacientui skiriama chemoterapija (paprastai 1,5–2 mėnesius, 3 gydymo kursai), po kurios operuojama. Po operacijos praėjus 3–4 savaitėms toliau gydoma chemoterapija. Tyrimai parodė, kad tokia gydymo taktika pagerina rezultatus ir ligoniai, gavę gydymą chemoterapija prieš, ir po operacijos, išgyvena ilgiau. Kai kuriomis situacijomis, nevisiškai pašalinus naviką ir neoperuojant pakartotinai, arba abejojant pakankama operacijos apimtimi reikia apsvarstyti pooperacinės [[radioterapija|radioterapijos]] ir [[chemoterapija|chemoterapijos]] galimybę. 

2014 metais paskelbtos studijos duomenimis, esant II-IIIb ligos stadijai po išgydymo tikslu atliktos skrandžio pašalinimo operacijos su D2-limfinių mazgų pašalinimu turėtų būti po to gydomi [[kapecitabinas|kapecitabinu]] ir [[oksaliplatina]]. Tai prailgina laiką iki ligos progresavimo ir bendrą ligonių išgyvenamumą 

=== Metastazavusios ligos gydymas ===
Esant išplitusiai ligai ir skrandžio navikui nekraujuojant, nesant stenozės ir normaliai praeinant maistui operacija nereikalinga. Jei yra [[stenozė]] arba navikas kraujuoja gali būti atliekamos paliatyvios operacijos (naviką apeinančioji anastomozė, maitinamoji jenunostomija ar endoskopu įstumiami protezai). Šių operacijų metu skrandžio vėžys neišgydomas, tačiau pagerėja ligonio savijauta.

Gydymas [[priešvėžiniai vaistai|priešvėžiniais vaistais]] pagerina ligonių savijautą, gyvenimo kokybę ir prailgina išgyvenamumą: nuo vidutiniškai 3 mėnesių skiriant tik simptominį gydymą iki 12–14 mėnesių skiriant kombinuotą gydymą vaistais. Būtina ištirti naviko audinį ieškant [[HER2|HER2 receptoriaus]]. Jei nustatomas HER2 teigiamas navikas, reikia skirti gydymą [[trastuzumabas|trastuzumabu]], šiuo atveju kombinuojant trastuzumabą ir [[chemoterapija|chemoterapiją]] pasiekiama ligonių 16 mėnesių išgyvenamumo [[mediana]].

Skrandžio adenokarcinoma gydoma [[5-fluoruracilas|5-fluoruracilo]] ir platinos preparatų ([[cisplatina]], [[oksaliplatina]]) kombinacijomis. Tyrimai rodo, kad kombinuojant šiuos preparatus su [[docetakselis|docetakseliu]] ([[DCF chemoterapija|DCF protokolas]]) rezultatai dar geresni, tačiau tuo pat metu ženkliai padidėja nepageidaujamų poveikių. Šis gydymas rekomenduojamas jaunesnio amžiaus ir geros būklės pacientams. Esant kontraindikacijų platinos junginiams juos galima pakeisti [[irinotekanas|irinotekanu]]. Progresuojant ligai chemoterapijos fone indikuotina skirti antros eilės chemoterapiją kitais preparatais, jei paciento būklė tai leidžia.<br />
2013 metais paskelbto REGARD tyrimo rezultatais monokloninis antikūnis ir [[angiogenezė]]s inhibitorius [[ramucirumabas]] skiriamas po pirmos eilės gydymo prailgino ligonių išgyvenamumą nuo vidutiniškai 3,8 iki 5,2 mėnesių, o laiką iki ligos progresavimo nuo 1,3 iki 2,1 mėnesio.

Esant progresavusiai ligai arba jai nebereaguojant į gydymą priešvėžiniais vaistais, pacientui skiriamas [[paliatyvus gydymas]].

== Profilaktika ==
Nustačius *Helicobacter pylori'' rekomenduojamas vienos savaitės gydymas antibiotikais, tyrimų duomenimis išgydžius šią bakteriją skrandžio vėžio rizika sumažėja.

## Šaltiniai